text: Les matriculacions de turismes cauen un 1,1% al setembre
  Els vehicles elèctrics presenten una variació negativa del 85,7% respecte a l'any passat
  2 min. Andorra la Vella 03/10/2019 12:04
  651x366 Les matriculacions al setembre augmenten en un 13,4%. / ARXIU Les matriculacions al setembre augmenten en un 13,4%. / ARXIU
  Segons ha informat el departament d'Estadística, acabat el mes de setembre el nombre de matriculacions de turismes mostren una tendència a la baixa en els darrers dos mesos, fet que situa el mes de setembre en un -1,1%. Pel que fa a motocicletes i ciclomotors, les xifres es mantenen estables aquest mes de setembre en un +0,7%. Els camions i camionetes, en canvi, presenten una tendència mensual a la baixa en els darrers quatre mesos, situant-se al setembre en un -0,1%.
  El nombre total de vehicles matriculats ha estat de 338, la qual cosa suposa una variació percentual positiva del 13,4% respecte al mes de setembre de l'any anterior. Pel que fa a xifres globals, les matriculacions durant els darrers dotze mesos han estat 4.471, fet que equival a una variació percentual negativa del -5,6% respecte al període anterior, en què es van matricular 4.738 vehicles.
  Segons el tipus d'energia, els vehicles de gasoil han presenciat un augment del 23,6% respecte al mes setembre de l'any passat, situant el total de matriculacions en 110. Els vehicles de gasolina, seguint la mateixa tònica, s'han enregistrat 215 vehicles matriculats, 25 més segons les dades del 2018. Els elèctrics, en canvi, mostren una variació negativa del 85,7%, enregistrant només una matriculació enfront de les 6 del 2018.